TEAM INDIA
ధర్మశాల టెస్టులకు టీమిండియా జట్టు ఎంపిక
న్యూఢిల్లీ: ఆస్ట్రేలియాతో జరుగబోయే మిగతా రెండు టెస్టులకు బిసిసిఐ భారత జట్టును ప్రకటించింది.తొలి రెండు టెస్టులకు తుది జట్టులో చోటు దక్కని ఆల్‌ రౌండర్‌ హార్థిక్‌ పాండ్యాను జట్టు నుంచి విడుదల చేశారు.గాయంతో ఇబ్బంది పడుతున్న పాండ్యాను తప్పించిన సెలెక్షన్‌ కమిటీ చివరి రెండు టెస్టులకు అదే జట్టును కొనసాగిస్తున్నట్లు ప్రకటించింది.దీంతో పాండ్యాను విడుదల చేయడంతో టీమిండియా జట్టు సభ్యుల సంఖ్య 16 నుంచి 15కు తగ్గింది. పాండ్యా విజ§్‌ు హజారే ట్రోఫీలో బరోడా తరుపున క్వార్టర్‌ ఫైనల్లో ఆడనున్నాడు.మరోవైపు పుణే టెస్టులో ఫీల్డింగ్‌ చేస్తూ గాయపడి రెండవ టెస్టు ఆడలేకపోయిన ఓపెనర్‌ మురళీ విజ§్‌ును జట్టుతో పాటే ఉంచారు.మూడవ టెస్టు వరకు అతడు కోలుకుంటాడని టీమ్‌ మేనేజ్‌మెంట్‌ భావిస్తుంది.మార్చి 16 నుంచి రాంచీ వేదికగా మూడవ టెస్టుప్రారంభం కానుంది.ఇప్పటి వరకు జరిగిన రెండు టెస్టుల్లో ఇరు జట్లు ఒక్కొక్కరు ఒక మ్యాచ్‌ గెలువడంతో సిరీస్‌ 1-1 తేడాతో సమమైంది.గాయం కారణంగా జాతీయ జట్టుకు దూరమైన రోహిత్‌శర్మ,షమీ కోలుకున్నప్పటికి వారిని ఎంపిక చేయలేదు. రెండు టెస్టులకు భారత జట్టు: కోహ్లీ(కెప్టెన్‌),మురళీ విజ§్‌ు, కెఎల్‌ రాహుల్‌, పుజారా, రహానే, కరుణ్‌ నాయర్‌, అశ్విన్‌, జడేజా, వృద్దిమాన్‌ సాహా, ఇషాంత్‌ శర్మ, ఉమేష్‌ యాదవ్‌, భువనేశ్వర్‌కుమార్‌, కుల్‌దీప్‌ యాదవ్‌, అభినవ్‌ ముకుంద్‌.